होश डोआई देने आह्‌ली खूबसूरती दी मलिका होने दे बावजूद नायिका ते खलनायिका दे रूपै च हेलेन दी नाकामयाबी दी इक बजह् फिल्में दा स्हेई चयन नेईं करी सकना बी रेई। उनेंगी जेह्‌ड़ी बी भूमका थ्होई, ओह् करदी चली गेइयां। इक समें ते उनें इक ब‘रे च 22 फिल्मां करी दित्तियां हियां। उस दरान प्रमुक्ख भूमका आह्‌ली उंदी किश फ्लमां हियां ‘हम हिन्दुस्तानी’ (1960), ‘चाइना टाउन’ (1962), ‘वो कौन थी’ (1964), ‘आया तूफान’ (1964), ‘पगला कहीं का’ (1970), ‘बैराग’ (1976), ‘ईमान धरम’ (1977) ते ‘लाहू के दो रंग’ (1979)।